זיו בורר

זיו יצחק בורר (נולד ב-22 בספטמבר 1980) הוא משפטן וחוקר ישראלי, המתמחה במשפט ציבורי ופלילי ובמשפט בין-לאומי פומבי, פלילי והומניטרי. מרצה בכיר בפקולטה למשפטים באוניברסיטת בר-אילן וחבר ב"מרכז בגין-סאדאת למחקרים אסטרטגיים".

 ביוגרפיה 

 ראשית חיים והשכלה 
זיו יצחק בורר נולד בחיפה ב-22 בספטמבר 1980, ולמד שם בבית הספר הריאלי.
סיים תואר ראשון במשפטים ובפסיכולוגיה באוניברסיטת חיפה ב-2002, ב-2007 השלים תואר שני במשפטים באוניברסיטת תל אביב, וב-2011 קיבל שם תואר דוקטור במשפטים. עבודת הדוקטורט שלו, בהנחיית איל בנבנישתי וראם שגב, עסקה ב"הגנת הצידוק עקב ציות לפקודה במשפט הפלילי המדינתי ובמשפט הבין-לאומי". בין 2001 ל-2002 היה בוועד העריכה של כתב העת של אוניברסיטת חיפה, "משפט וממשל".

 שירות צבאי 
בין השנים 2002–2006 שירת ב, וכיהן כיועץ המשפטי להוראה ולמחקר בבית הספר למשפט צבאי. בתפקידו האחרון ביחידה, החל מ-2005, שירת כיועץ המשפטי של מרכז תעסוקת אזרחים עובדי צה"ל. ב-2005 קיבל תעודת הצטיינות מטעם היחידה. בין 2004 ל-2006 כיהן בוועד העריכה, והיה לעורך שותף בכתב העת האנגלי של בית הספר הצבאי, "Israel Defense Forces Law Review".

 קריירה 
מאז 2011 שימש כחוקר אורח במספר מכוני מחקר ומוסדות אקדמיים, ביניהם הפקולטות למשפטים באוניברסיטת מישיגן שבארצות הברית (2011–2012; תוכנית פולברייט) ובאוניברסיטת קיימברידג' שב (2017), ובמכון מקס פלאנק למשפט בין-לאומי ומשפט חוקתי השוואתי בהיידלברג שבגרמניה (2019–2020). בין השנים 2012–2013 שימש כעמית מחקר ב"מכון סאקר" בפקולטה למשפטים ב.

במהלך שירותו הצבאי ועד הצטרפותו לפקולטה למשפטים באוניברסיטת בר-אילן ב-2013, כיהן כעוזר הוראה, מורה מן החוץ בפקולטות למשפטים של אוניברסיטאות חיפה ותל אביב והאוניברסיטה העברית בירושלים בקורסים למשפט ציבורי, משפט חוקתי, משפט עברי, וכן משפט בין-לאומי פלילי ופומבי.

ב-2015 שימש כמרצה אורח בפקולטה למשפטים באוניברסיטת ג'ורג'יה.

ב-2023 הצטרף כחוקר ל"מרכז בגין-סאדאת", וב-2024 החל לשמש כיועץ לבית הספר למשפט צבאי ומדינות באוניברסיטת טקסס טק.

 פעילות פוליטית 
ביוני 2020 חתם על מכתב גלוי לממשלת ישראל השלושים וחמש יחד עם 271 משפטנים בין-לאומיים בגנות תוכניתה לספח את יהודה ושומרון לישראל.

הוא חבר בפורום המרצות והמרצים למשפטים למען הדמוקרטיה.

 ספריו ומחקריו 
ב-2020 פרסם שני ספרים בנושא משפט בין-לאומי פלילי: "הגנת הצידוק עקב ציות לפקודה ופקודות בלתי חוקיות בעליל: הדין המצוי והראוי במשפט הישראלי" בהוצאת "מערכות", ו-"Law Applicable to Armed Conflict" יחד עם הלן דאפי וג'נינה דיל בהוצאת אוניברסיטת קיימברידג'. מאמריו של בורר התפרסמו בכמה מהבמות הבולטות ביותר בתחום, כגון "Law and History Review" ו-"European Journal of International Law". במחקריו השונים טען שהיסודות של המשפט הפלילי הבין-לאומי של היום נעוצים באבירות של ימי הביניים ובמנהג שהתפתח במשך מאות שנים, וזאת נגד העמדה המקובלת בקרב חוקרים ומשפטנים, שרואים בו התפתחות של המאה ה-20, בעיקר אחרי מלחמת העולם השנייה. בורר טוען שהחוק הבין-לאומי קדם לחוקים הלאומיים של המדינות האירופיות השונות, דבר שנוגד את העמדה המקובלת, כאילו המשפט הבין-לאומי הוא התפתחות מאוחרת מתוך חוקי המדינות. כמו כן, כתב ביחד עם דני אורבך מאמר שמנתח את הסיבות לפשעי מלחמה ומניעתם כתוצאה של דינמיקה של תחרות בין יריבים ובעלות ברית כאחד.

ב-2020 הצטרף לוועד האקדמי המייעץ לכתב העת של מכון פלאנק, "Journal of the History of International Law", ונבחר לחבר ב"פורום צעירי מדעי הרוח והחברה" של האקדמיה הלאומית הישראלית למדעים לשנת ה'תשפ"א.

 חיים אישיים 
זיו בורר נשוי ללנה, עורכת דין, ולהם 2 ילדים – בארי ונועה.

 פרסומים 










 קישורים חיצוניים 



 כתבות 







 סרטונים 





 באנגלית 





 הערות שוליים 

קטגוריה:משפטנים ישראלים
קטגוריה:חיפה: אישים
קטגוריה:פרקליטי הפרקליטות הצבאית
קטגוריה:סגל אוניברסיטת בר-אילן: משפטים
קטגוריה:סגל מרכז בגין-סאדאת למחקרים אסטרטגיים
קטגוריה:בוגרי בית הספר הריאלי
קטגוריה:בוגרי תוכנית פולברייט ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת חיפה: משפטים
קטגוריה:בוגרי אוניברסיטת חיפה: פסיכולוגיה
קטגוריה:ישראלים שנולדו ב-1980